Up-296/02
Datum: 2003-02-04T00:00:00.000+01:00
ecli: ECLI:SI:USRS:2003:Up.296.02
vrsta: posamični akt
zadeva: ustavna pritožba
objavljeno: Neobjavljeno | 04.02.2003
dokument: US22116
akt: Ustavna pritožba A. A., B. B., C. C., Č. Č. in D. D. zoper sklep Višjega sodišča v Ljubljani št. III Cpg 2457/2001 z dne 6. 3. 2002 v zvezi s sklepom Okrajnega sodišča v Kamniku, št. In 36/2001 z dne 16. 8. 2001
resitev: zavrženje
izrek: Ustavna pritožba A. A., B. B., C. C., Č. Č. in D. D. zoper sklep Višjega sodišča v Ljubljani št. III Cpg 2457/2001 z dne 6. 3. 2002 v zvezi s sklepom Okrajnega sodišča v Kamniku, št. In 36/2001 z dne 16. 8. 2001 se zavrže.
stavek: Pooblastilo v postopku ustavne pritožbe mora biti osebno in novo. Če odvetnik ustreznega pooblastila ne vloži, se šteje, da ustavno pritožbo vlaga v svojem imenu. Za vložitev takšne ustavne pritožbe pa ni upravičena oseba, saj se izpodbijana sodna odločba nanj ne nanaša.
odlocitev: sklep
geslo: 1.4.52.9 - Ustavno sodstvo - Postopek - Procesne predpostavke v postopku ustavne pritožbe - Pooblastilo za vložitev ustavne pritožbe.

1.4.52.3 - Ustavno sodstvo - Postopek - Procesne predpostavke v postopku ustavne pritožbe - Upravičenost za vložitev ustavne pritožbe.
podlaga: Člen 55.1.3, Zakon o Ustavnem sodišču [ZUstS]
datum_vloge: 2002-05-19T22:00:00.000Z
datum_odlocitve: 2003-02-03T23:00:00.000Z

# Up-296/02-10

20. 2. 2003

# SKLEP

Ustavno sodišče je v postopku za preizkus ustavne pritožbe A. A., B. B., C. C., Č. Č. in D. D., odvetnikov iz Ž., na seji senata dne 4. februarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

sklenilo:

Ustavna pritožba A. A., B. B., C. C., Č. Č. in D. D. zoper sklep Višjega sodišča v Ljubljani št. III Cpg 2457/2001 z dne 6. 3. 2002 v zvezi s sklepom Okrajnega sodišča v Kamniku, št. In 36/2001 z dne 16. 8. 2001 se zavrže.

## OBRAZLOŽITEV

V uvodu in izreku tega sklepa navedene osebe so odvetniki, ki so v imenu stranke vložili ustavno pritožbo. Ustavni pritožbi so sicer predložili pooblastilo, vendar to ni bilo pravilno, saj ni bilo dano izrecno za vložitev ustavne pritožbe oziroma za zastopanje pred Ustavnim sodiščem. Po drugem odstavku 95. člena Zakona o pravdnem postopku (Uradni list RS, št. 26/99 in nasl. - v nadaljevanju ZPP), ki se po 6. členu Zakona o Ustavnem sodišču (v nadaljevanju ZUstS) uporablja tudi v postopku preizkusa te ustavne pritožbe, mora biti pooblastilo posebno (v njem mora biti navedeno, da je dano za vložitev ustavne pritožbe) in novo (izvirati mora iz časa, ko je nastala pravica do vložitve ustavne pritožbe).

Ker ustavni pritožbi takšno pooblastilo ni bilo priloženo, je Ustavno sodišče odvetnike v skladu z drugim odstavkom 54. člena ZUstS pozvalo, naj ustavno pritožbo dopolnijo tako, da ji predložijo ustrezno pooblastilo. V pozivu jih je Ustavno sodišče opozorilo, da mora biti v pooblastilu navedeno, da je dano za vložitev ustavne pritožbe in da lahko Ustavno sodišče v nasprotnem primeru ustavno pritožbo zavrže.

Kljub temu odvetniki pooblastila, ki bi ustrezalo navedenim zahtevam, niso predložili. Ponovno so Ustavnemu sodišču poslali splošno pooblastilo, v katerem ni navedeno, da je dano za zastopanje pred Ustavnim sodiščem oziroma za vložitev ustavne pritožbe.

Ker ustreznega pooblastila niso vložili, je treba šteti, da odvetniki ustavno pritožbo vlagajo v svojem imenu. Za vložitev takšne ustavne pritožbe pa niso upravičena oseba, saj se izpodbijana sodna odločba nanje ne nanaša. Zato je Ustavno sodišče ustavno pritožbo zavrglo.

Senat Ustavnega sodišča je sprejel ta sklep na podlagi tretje alinee prvega odstavka 55. člena ZUstS ter na podlagi prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata
mag. Marija Krisper Kramberger